CELEX: 52005PC0510(01)
Language: el
Date: 2005-10-20
Title: Πρόταση απόφασης του Συμβουλίου σχετικά με τη σύναψη συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας και του Βασιλείου της Ταϊλάνδης

EL
            
            
                     
                        
                           
                     
                  
                  
                     
                        ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ
                     
                  
               
               Bρυξέλλες, 20.10.2005
            
            
               COM(2005) 510 τελικό
            
            
               2005/0212 (ACC)
            
            
               2005/0213 (ACC)
            
            
                
            
            
               Πρόταση
            
            
               ΑΠΟΦΑΣΗΣ ΤΟΥ ΣΥΜΒΟΥΛΙΟΥ
            
            
               σχετικά με τη σύναψη συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας και του Βασιλείου της Ταϊλάνδης
            
            
               Πρόταση
            
            
               ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ
            
            
               σχετικά με την εφαρμογή των συμφωνιών που συνήψε η ΕΚ μετά το πέρας των διαπραγματεύσεων που διεξήχθησαν στο πλαίσιο του άρθρου XXIV παράγραφος 6 της ΓΣΔΕ του 1994 περί τροποποιήσεως του παραρτήματος Ι του κανονισμού (ΕΟΚ) αριθ. 2658/87 για τη δασμολογική και στατιστική ονοματολογία και το κοινό δασμολόγιο
            
            
               (υποβληθείσες από την Επιτροπή)
            
            
               ΑΙΤΙΟΛΟΓΙΚΗ ΕΚΘΕΣΗ
            
            
               1.Ενόψει της διεύρυνσης της τελωνειακής ένωσης της ΕΚ, οι διατάξεις του άρθρου XXIV παράγραφος 6 της ΓΣΔΕ επιβάλλουν στην ΕΚ να αρχίσει διαπραγματεύσεις με τις τρίτες χώρες που έχουν δικαιώματα διαπραγμάτευσης με μία από τις προσχωρούσες χώρες με σκοπό να καταλήξουν σε αντισταθμιστική ρύθμιση, σε περίπτωση που η θέσπιση του εξωτερικού δασμολογικού καθεστώτος της ΕΚ συνεπάγεται αύξηση των δασμών μεγαλύτερη του επιπέδου για το οποίο έχει δεσμευθεί η προσχωρούσα χώρα στο πλαίσιο του ΠΟΕ, ενώ συγχρόνως «λαμβάνονται υπόψη οι μειώσεις δασμών στην ίδια δασμολογική κλάση, τις οποίες προσέφεραν άλλα μέλη της τελωνειακής ένωσης κατά τη δημιουργία της». 
            
            
               2.Στις 22 Μαρτίου 2004, το Συμβούλιο εξουσιοδότησε την Επιτροπή να αρχίσει τις διαπραγματεύσεις βάσει του άρθρου XXIV παράγραφος 6 της ΓΣΔΕ του 1994 (πρόταση 6792/04 WTO 34 της Επιτροπής). 
            
            
               3.Η Επιτροπή διεξήγαγε τις διαπραγματεύσεις σε συνεννόηση με την επιτροπή που συστάθηκε βάσει του άρθρου 133 της συνθήκης και στο πλαίσιο των διαπραγματευτικών οδηγιών που εκδόθηκαν από το Συμβούλιο.
            
            
               4.Η Επιτροπή διαπραγματεύτηκε με τα μέλη του ΠΟΕ που έχουν δικαιώματα διαπραγμάτευσης το θέμα της ανάκλησης ειδικών παραχωρήσεων που απορρέει από την ανάκληση των πινάκων της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λετονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας, στο πλαίσιο της διαδικασίας προσχώρησης στην Ευρωπαϊκή Κοινότητα.
            
            
               5.Οι διαπραγματεύσεις κατέληξαν σε συμφωνία υπό μορφή ανταλλαγής επιστολών με το Βασίλειο της Ταϊλάνδης.
            
         
         
            
               6.Με την παρούσα πρόταση, καλείται το Συμβούλιο να εγκρίνει την παρούσα συμφωνία. 
            
            
               2005/0212 (ACC)
            
            
               Πρόταση
            
            
               ΑΠΟΦΑΣΗΣ ΤΟΥ ΣΥΜΒΟΥΛΙΟΥ
            
            
               σχετικά με τη σύναψη συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας και του Βασιλείου της Ταϊλάνδης
            
            
               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
            
               Έχοντας υπόψη:
            
            
               τη συνθήκη για την ίδρυση της Ευρωπαϊκής Κοινότητας και ιδίως το άρθρο 133, σε συνδυασμό με το άρθρο 300 παράγραφος 2 πρώτο εδάφιο πρώτη πρόταση,
            
            
               την πρόταση της Επιτροπής,
            
            
               Εκτιμώντας τα ακόλουθα:
            
            
               (1)Στις 22 Μαρτίου 2004, το Συμβούλιο εξουσιοδότησε την Επιτροπή να αρχίσει διαπραγματεύσεις με ορισμένα άλλα μέλη του ΠΟΕ βάσει του άρθρου XXIV παράγραφος 6 της ΓΣΔΕ του 1994, στο πλαίσιο της διαδικασίας προσχώρησης στην Ευρωπαϊκή Κοινότητα της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λετονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας. 
            
            
               (2)Η Επιτροπή διεξήγαγε τις διαπραγματεύσεις σε συνεννόηση με την επιτροπή που συστάθηκε βάσει του άρθρου 133 της συνθήκης και στο πλαίσιο των διαπραγματευτικών οδηγιών που εκδόθηκαν από το Συμβούλιο.
            
            
               (3)Η Επιτροπή ολοκλήρωσε τις διαπραγματεύσεις για τη σύναψη συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας και του Βασιλείου της Ταϊλάνδης. Η συμφωνία αυτή πρέπει να εγκριθεί,
            
            
               ΑΠΟΦΑΣΙΖΕΙ:
            
            
               Άρθρο 1
            
            
               Εγκρίνεται εξ ονόματος της Κοινότητας, η συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και του Βασιλείου της Ταϊλάνδης για την ανάκληση ειδικών παραχωρήσεων που απορρέει από την ανάκληση των πινάκων της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λετονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας, στο πλαίσιο της διαδικασίας προσχώρησης στην Ευρωπαϊκή Κοινότητα.
            
            
               Το κείμενο της συμφωνίας επισυνάπτεται στην παρούσα απόφαση. 
            
            
               Άρθρο 2 
            
            
               Η Επιτροπή θεσπίζει τους λεπτομερείς κανόνες εφαρμογής της συμφωνίας βάσει της διαδικασίας του άρθρου 3 της παρούσας απόφασης.
            
            
               Άρθρο 3
            
         
         
            
               1. Η Επιτροπή επικουρείται από την επιτροπή διαχείρισης σιτηρών, η οποία συστάθηκε βάσει του άρθρου 25 του κανονισμού (ΕΚ) αριθ. 1784/2003 ή από την αρμόδια επιτροπή που έχει συσταθεί βάσει του αντίστοιχου άρθρου του κανονισμού σχετικά με την κοινή οργάνωση αγοράς του συγκεκριμένου προϊόντος.
            
            
               2. Οσάκις γίνεται αναφορά στην παρούσα παράγραφο, εφαρμόζονται τα άρθρα 4 και 7 της απόφασης 1999/468/ΕΚ.
            
            
               Το χρονικό διάστημα που προβλέπεται στο άρθρο 4 παράγραφος 3 της απόφασης 1999/468/ΕΚ ορίζεται σε ένα μήνα.
            
            
               3. Για τα θέματα που δεν εμπίπτουν στην παράγραφο 1 του παρόντος άρθρου, η Επιτροπή επικουρείται από την επιτροπή τελωνειακού κώδικα που έχει συσταθεί βάσει του άρθρου 247α του κανονισμού (ΕΟΚ) αριθ. 2913/92 του Συμβουλίου.
            
            
               4. Οσάκις γίνεται αναφορά στην παρούσα παράγραφο, εφαρμόζονται τα άρθρα 4 και 7 της απόφασης 1999/468/ΕΚ.
            
            
               5. Το χρονικό διάστημα που προβλέπεται στο άρθρο 4 παράγραφος 3 της απόφασης 1999/468/ΕΚ ορίζεται σε ένα μήνα.
            
            
               Άρθρο 4
            
            
               Ο Πρόεδρος του Συμβουλίου εξουσιοδοτείται να ορίσει το ή τα πρόσωπα που είναι αρμόδια να υπογράψουν τη συμφωνία υπό μορφή ανταλλαγής επιστολών που αναφέρεται στο άρθρο 1 δεσμεύοντας την Κοινότητα. 
            
            
               Βρυξέλλες,
            
            
               
                     Για το Συμβούλιο
               
               
                     Ο Πρόεδρος
               
            
            
               ΣΥΜΦΩΝΙΑ
            
            
               υπό μορφή ανταλλαγής επιστολών μεταξύ της Ευρωπαϊκής Κοινότητας και του Βασιλείου της Ταϊλάνδης
            
            
               σχετικά με την τροποποίηση των παραχωρήσεων που προβλέπονται στους πίνακες της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λετονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας, στο πλαίσιο της προσχώρησης στην Ευρωπαϊκή Κοινότητα 
            
            
               Επιστολή των Ευρωπαϊκών Κοινοτήτων
            
            
               Βρυξέλλες,
            
            
               Κύριε,
            
            
               Μετά την έναρξη των διαπραγματεύσεων που διεξήχθησαν μεταξύ των Ευρωπαϊκών Κοινοτήτων (εφεξής «η ΕΚ») και του Βασιλείου της Ταϊλάνδης βάσει του άρθρου XXIV παράγραφος 6 και του άρθρου XXVIII της ΓΣΔΕ του 1994, με σκοπό την τροποποίηση των παραχωρήσεων που προβλέπονται στους πίνακες της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λετονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας, στο πλαίσιο της διαδικασίας προσχώρησης στην Ευρωπαϊκή Κοινότητα, συμφωνούνται τα ακόλουθα μεταξύ της ΕΚ και του Βασιλείου της Ταϊλάνδης, με σκοπό την ολοκλήρωση των διαπραγματεύσεων που άρχισαν μετά τη γνωστοποίηση που υπέβαλε η ΕΚ στον ΠΟΕ, στις 19 Ιανουαρίου 2004, σύμφωνα με το άρθρο XXIV παράγραφος 6 της ΓΣΔΕ του 1994.
            
            
               Η ΕΚ συμφωνεί να ενσωματώσει στον πίνακα υποχρεώσεών της, για το τελωνειακό έδαφος της ΕΚ των 25, τις παραχωρήσεις που περιείχε ο προηγούμενος πίνακας της ΕΚ των 15.
            
            
               Η ΕΚ συμφωνεί να ενσωματώσει στον πίνακα υποχρεώσεών της για την ΕΚ των 25 τις παραχωρήσεις που περιέχει το παράρτημα της παρούσας συμφωνίας.
            
         
         
            
               Το Βασίλειο της Ταϊλάνδης αποδέχεται τα βασικά στοιχεία της προσέγγισης που ακολουθεί η ΕΚ για την προσαρμογή των υποχρεώσεων της ΕΚ των 15 και των υποχρεώσεων της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λετονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας, μετά την πρόσφατη διεύρυνση της ΕΚ: καθαρή σώρευση των αναλήψεων υποχρεώσεων για τις εξαγωγές· καθαρή σώρευση των δασμολογικών ποσοστώσεων και συνυπολογισμός των αναλήψεων υποχρεώσεων για τις εθνικές ενισχύσεις.
            
            
               Η παρούσα συμφωνία τίθεται σε ισχύ την ημερομηνία ανταλλαγής επιστολών για τη συμφωνία μεταξύ της ΕΚ και του Βασιλείου της Ταϊλάνδης, ύστερα από εξέταση από τα μέρη σύμφωνα με τις κατ'ιδίαν διαδικασίες τους. Η ΕΚ αναλαμβάνει να καταβάλει κάθε δυνατή προσπάθεια για να θέσει σε εφαρμογή τα κατάλληλα εκτελεστικά μέτρα πριν από την 1η Ιανουαρίου 2006 και, επ’ουδενί, μετά την 1η Ιουλίου 2006.
            
            
               Εξ ονόματος των Ευρωπαϊκών Κοινοτήτων
            
            
               ΣΥΜΦΩΝΙΑ
            
            
               υπό μορφή ανταλλαγής επιστολών μεταξύ της Ευρωπαϊκής Κοινότητας και του Βασιλείου της Ταϊλάνδης
            
            
               σχετικά με την τροποποίηση των παραχωρήσεων που προβλέπονται στους πίνακες της Τσεχικής Δημοκρατίας της Εσθονίας, της Κυπριακής Δημοκρατίας, της Δημοκρατίας της Λετονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας, στο πλαίσιο της προσχώρησης στις Ευρωπαϊκές Κοινότητες
            
            
               Επιστολή του Βασιλείου της Ταϊλάνδης
            
            
               Μπανγκόκ,
            
            
               Κύριε,
            
            
               Η επιστολή σας αναφέρει:
            
            
               “Μετά την έναρξη των διαπραγματεύσεων που διεξήχθησαν μεταξύ των Ευρωπαϊκών Κοινοτήτων (EΚ) και του Βασιλείου της Ταϊλάνδης (Ταϊλάνδη) δυνάμει του άρθρου XXIV παράγραφος 6 και του άρθρου XXVIII της ΓΣΔΕ του 1994, με σκοπό την τροποποίηση των παραχωρήσεων που προβλέπονται στους πίνακες της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Ουγγαρίας, της Δημοκρατίας της Λετονίας, της Δημοκρατίας της Λιθουανίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας, στο πλαίσιο της διαδικασίας προσχώρησής τους στην Ευρωπαϊκή Κοινότητα, συμφωνούνται τα ακόλουθα μεταξύ της ΕΚ και της Ταϊλάνδης, με σκοπό την ολοκλήρωση των διαπραγματεύσεων που άρχισαν μετά τη γνωστοποίηση, με ημερομηνία 19 Ιανουαρίου 2004, που απηύθυνε η ΕΚ στον ΠΟΕ, κατ΄εφαρμογή του άρθρου XXIV παράγραφος 6 της ΓΣΔΕ του 1994.
            
            
               Η ΕΚ συμφωνεί να ενσωματώσει στον πίνακά της, για το τελωνειακό έδαφος της ΕΚ των 25, τις παραχωρήσεις που είχαν συμπεριληφθεί στον προηγούμενο πίνακά της.
            
            
               Η ΕΚ συμφωνεί να ενσωματώσει στον πίνακά της για την ΕΚ των 25 τις παραχωρήσεις που περιέχει το παράρτημα της παρούσας συμφωνίας.
            
            
               Η Ταϊλάνδη αποδέχεται τα βασικά στοιχεία της προσέγγισης που ακολουθεί η ΕΚ για την προσαρμογή της υποχρέωσης της ΕΚ των 15 και των υποχρεώσεων της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λετονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας, μετά από την πρόσφατη διεύρυνση της ΕΚ: καθαρή σώρευση των αναλήψεων υποχρεώσεων για τις εξαγωγές, καθαρή σώρευση των δασμολογικών ποσοστώσεων και συνυπολογισμός των αναλήψεων υποχρεώσεων για τις εθνικές ενισχύσεις.
            
            
               Η παρούσα συμφωνία τίθεται σε ισχύ την ημερομηνία ανταλλαγής επιστολών για την έγκριση μεταξύ της ΕΚ και της Ταϊλάνδης, μετά από εξέταση από τα μέρη σύμφωνα με τις κατ΄ιδίαν διαδικασίες τους. Η ΕΚ αναλαμβάνει να καταβάλει κάθε δυνατή προσπάθεια για να διασφαλίσει τη θέσπιση των κατάλληλων εκτελεστικών μέτρων πριν από την 1η Ιανουαρίου 2006 και, σε καμία περίπτωση αργότερα από την 1η Ιουλίου 2006.”
            
            
               Με την προκειμένη έχω την τιμή να εκφράσω τη σύμφωνη γνώμη της κυβέρνησής μου.
            
            
               Εξ ονόματος της Ταϊλάνδης
            
            
               Παράρτημα
            
            
               16042070: νέα ετήσια δασμολογική ποσόστωση 2 558 τόνων, εκ των οποίων 1 816 τόνοι χορηγούνται στο Βασίλειο της Ταϊλάνδης· το υπόλοιπο της ποσόστωσης εφαρμόζεται erga omnes, με συντελεστή 0% για τη δασμολογική ποσόστωση και συντελεστή 24% εκτός ποσόστωσης.
            
            
               16042050: νέα ετήσια δασμολογική ποσόστωση 2 275 τόνων, εκ των οποίων 1 410 τόνοι χορηγούνται στο Βασίλειο της Ταϊλάνδης· το υπόλοιπο της ποσόστωσης εφαρμόζεται erga omnes, με συντελεστή 0% για τη δασμολογική ποσόστωση και συντελεστή 25% εκτός ποσόστωσης.
            
         
         
            
               100610 (αναποφλοίωτο ρύζι): νέα ετήσια ποσόστωση (erga omnes) 7 τόνων, με συντελεστή 15% για τη δασμολογική ποσόστωση.
            
            
               100620 (αποφλοιωμένο ρύζι): νέα ετήσια ποσόστωση (erga omnes) 1 634 τόνων, με συντελεστή 15% για τη δασμολογική ποσόστωση.
            
            
               100630 (ρύζι μισολευκασμένο/λευκασμένο): αύξηση ετήσιας ποσόστωσης 25 516 τόνων (erga omnes) στη σημερινή ποσόστωση της ΕΚ των 15, με συντελεστή 0% για τη δασμολογική ποσόστωση.
            
            
               Εθνική χορήγηση 1 200 τόνων για το Βασίλειο της Ταϊλάνδης που θα ενσωματωθεί στη σημερινή ποσόστωση της ΕΚ των 15 για το μισολευκασμένο/λευκασμένο ρύζι, με συντελεστή 0% για τη δασμολογική ποσόστωση. 
            
            
               100640 (Ρύζι σε θραύσματα): αύξηση 31 788 τόνων (erga omnes) στη σημερινή ποσόστωση της ΕΚ των 15, με συντελεστή 0% για τη δασμολογική ποσόστωση.
            
            
                     
                        ΔΗΜΟΣΙΟΝΟΜΙΚΟ ΔΕΛΤΙΟ
                     
                  
                  
                     
                        
                  
               
                     
                  
                  
                     
                        ΗΜ/ΝΙΑ: 13/09/2005
                     
                  
               
                     
                        1.
                     
                  
                  
                     
                        ΚΟΝΔΥΛΙΟ ΤΟΥ ΠΡΟΫΠΟΛΟΓΙΣΜΟΥ:
                     
                     
                        Κεφάλαιο 10- Γεωργικά τέλη
                     
                     
                        Κεφάλαιο 12 – Δασμοί
                     
                  
                  
                     
                        ΠΙΣΤΩΣΕΙΣ B 2005:
                     
                     
                        10,37 εκατ. EUR
                     
                  
               
                     
                        2.
                     
                  
                  
                     
                        ΤΙΤΛΟΣ ΤΟΥ ΜΕΤΡΟΥ:
                     
                     
                        Πρόταση απόφασης του Συμβουλίου σχετικά με τη σύναψη συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας και του Βασιλείου της Ταϊλάνδης όσον αφορά τις αντισταθμίσεις που προβλέπει το άρθρο XXIV παράγραφος 6 της συμφωνίας ΓΣΔΕ του 1994. 
                     
                  
               
                     
                        3.
                     
                  
                  
                     
                        ΝΟΜΙΚΗ ΒΑΣΗ:
                     
                     
                        Άρθρο 133 της συνθήκης
                     
                  
               
                     
                        4.
                     
                  
                  
                     
                        ΣΤΟΧΟΙ:
                     
                     
                        Τήρηση του άρθρου XXIV παράγραφος 6 της ΓΣΔΕ του 1994 στο πλαίσιο της διεύρυνσης της τελωνειακής ένωσης από 1ης Μαΐου 2004. 
                     
                  
               
                     
                        5.
                     
                  
                  
                     
                        ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ:
                     
                  
                  
                     
                        ΠΕΡΙΟΔΟΣ12 ΜΗΝΩΝ
                        (σε εκατ. EUR)
                     
                  
                  
                     
                        ΤΡΕΧΟΝ ΟΙΚΟΝΟΜΙΚΟ ΕΤΟΣ
                     
                     
                        2005
                     
                     
                        (σε εκατ. EUR)
                     
                  
                  
                     
                        ΕΠΟΜΕΝΟ ΟΙΚΟΝΟΜΙΚΟ ΕΤΟΣ
                     
                     
                        2006
                     
                     
                        (σε εκατ. EUR)
                     
                  
               
                     
                        5.0
                     
                  
                  
                     
                        ΔΑΠΑΝΕΣ
                     
                     
                        -
                              ΠΟΥ ΒΑΡΥΝΟΥΝ ΤΟΝ ΠΡΟΫΠΟΛΟΓΙΣΜΟ ΤΩΝ ΕΚ (ΕΠΙΣΤΡΟΦΕΣ/ΠΑΡΕΜΒΑΣΕΙΣ)
                     
                     
                        -
                              ΤΟΥΣ ΕΘΝΙΚΟΥΣ ΠΡΟΫΠΟΛΟΓΙΣΜΟΥΣ
                     
                     
                        -
                              ΑΛΛΟΥΣ ΤΟΜΕΙΣ
                     
                  
                  
                     
                        -
                     
                  
                  
                     
                        -
                     
                  
                  
                     
                        -
                     
                  
               
                     
                        5.1
                     
                  
                  
                     
                        ΕΣΟΔΑ
                     
                     
                        -
                              ΙΔΙΟΙ ΠΟΡΟΙ ΤΩΝ ΕΚ (ΕΙΣΦΟΡΕΣ/ΔΑΣΜΟΙ)
                     
                     
                        -
                              ΕΘΝΙΚΟΙ ΠΟΡΟΙ
                     
                  
                  
                     
                        -
                     
                  
                  
                     
                        - 10,37 (1)
                     
                     
                  
                  
                     
                        (1)
                     
                  
               
                     
                  
                  
                     
                  
                  
                     
                        [n+2]
                     
                  
                  
                     
                        [n+3]
                     
                  
                  
                     
                        [n+4]
                     
                  
                  
                     
                        [n+5]
                     
                  
               
                     
                        5.0.1
                     
                  
                  
                     
                        ΠΡΟΒΛΕΠΟΜΕΝΕΣ ΔΑΠΑΝΕΣ
                     
                  
                  
                     
                        -
                     
                  
                  
                     
                        -
                     
                  
                  
                     
                        -
                     
                  
                  
                     
                        -
                     
                  
               
                     
                        5.1.1
                     
                  
                  
                     
                        ΠΡΟΒΛΕΠΟΜΕΝΑ ΕΣΟΔΑ
                     
                  
                  
                     
                        (1)
                     
                  
                  
                     
                        (1)
                     
                  
                  
                     
                        (1)
                     
                  
                  
                     
                        (1)
                     
                  
               
                     
                        5.2
                     
                  
                  
                     
                        ΜΕΘΟΔΟΣ ΥΠΟΛΟΓΙΣΜΟΥ
                     
                     
                  
               
                     
                        6.0
                     
                  
                  
                     
                        ΕΙΝΑΙ ΕΦΙΚΤΗ Η ΧΡΗΜΑΤΟΔΟΤΗΣΗ ΤΟΥ ΣΧΕΔΙΟΥ ΜΕΣΩ ΠΙΣΤΩΣΕΩΝ ΕΓΓΕΓΡΑΜΜΕΝΩΝ ΣΤΟ ΣΧΕΤΙΚΟ ΚΕΦΑΛΑΙΟ ΤΟΥ ΥΠΟ ΕΚΤΕΛΕΣΗ ΠΡΟΫΠΟΛΟΓΙΣΜΟΥ;
                     
                  
                  
                     
                        Δ/Ε
                     
                  
               
                     
                        6.1
                     
                  
                  
                     
                        ΕΙΝΑΙ ΕΦΙΚΤΗ Η ΧΡΗΜΑΤΟΔΟΤΗΣΗ ΤΟΥ ΣΧΕΔΙΟΥ ΜΕΣΩ ΜΕΤΑΦΟΡΑΣ ΜΕΤΑΞΥ ΚΕΦΑΛΑΙΩΝ ΤΟΥ ΥΠΟ ΕΚΤΕΛΕΣΗ ΠΡΟΫΠΟΛΟΓΙΣΜΟΥ;
                     
                  
                  
                     
                        Δ/Ε
                     
                  
               
                     
                        6.2
                     
                  
                  
                     
                        ΘΑ ΧΡΕΙΑΣΤΕΙ ΣΥΜΠΛΗΡΩΜΑΤΙΚΟΣ ΠΡΟΫΠΟΛΟΓΙΣΜΟΣ;
                     
                  
                  
                     
                        ΟΧΙ
                     
                  
               
                     
                        6.3
                     
                  
                  
                     
                        ΘΑ ΧΡΕΙΑΣΤΕΙ ΝΑ ΕΓΓΡΑΦΟΥΝ ΠΙΣΤΩΣΕΙΣ ΣΕ ΜΕΛΛΟΝΤΙΚΟΥΣ ΠΡΟΫΠΟΛΟΓΙΣΜΟΥΣ;
                     
                  
                  
                     
                        ΟΧΙ
                     
                  
               
                     
                        ΠΑΡΑΤΗΡΗΣΕΙΣ:
                     
                     
                  
               
               ΑΙΤΙΟΛΟΓΙΚΗ ΕΚΘΕΣΗ
            
            
               (1)Η απόφαση XXXX του Συμβουλίου αφορά τη σύναψη συμφωνίας με το Βασίλειο της Ταϊλάνδης μετά το πέρας των διαπραγματεύσεων που διεξήχθησαν στο πλαίσιο του άρθρου XXIV παράγραφος 6 της ΓΣΔΕ του 1994.
            
            
               (2)Η παρούσα πρόταση κανονισμού του Συμβουλίου θέτει σε εφαρμογή τη συμφωνία που έχει συνάψει η Κοινότητα.
            
            
               2005/0213 (ACC)
            
            
               Πρόταση
            
            
               ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ
            
            
               σχετικά με την εφαρμογή της συμφωνίας που συνήψε η ΕΚ μετά το πέρας των διαπραγματεύσεων που διεξήχθησαν στο πλαίσιο του άρθρου XXIV παράγραφος 6 της ΓΣΔΕ του 1994 περί τροποποιήσεως του παραρτήματος Ι του κανονισμού (ΕΟΚ) αριθ. 2658/87 για τη δασμολογική και στατιστική ονοματολογία και το κοινό δασμολόγιο 
            
            
               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
            
               Έχοντας υπόψη:
            
            
               τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133,
            
            
               την πρόταση της Επιτροπής
                  1
               ,
            
            
               Εκτιμώντας τα ακόλουθα:
            
            
               (1)Ο κανονισμός (ΕΟΚ) αριθ. 2658/87(1) του Συμβουλίου θέσπισε ονοματολογία των εμπορευμάτων, εφεξής η «συνδυασμένη ονοματολογία», και καθόρισε τους συμβατικούς δασμούς του κοινού δασμολογίου.
            
            
               (2)Με την απόφαση XX/XXX/ΕΚ σχετικά με τη σύναψη συμφωνιών υπό μορφή ανταλλαγής επιστολών μεταξύ της Ευρωπαϊκής Κοινότητας και Βασιλείου της Ταϊλάνδης, το Συμβούλιο ενέκρινε, εξ ονόματος της Κοινότητας, την προαναφερόμενη συμφωνία με σκοπό την περάτωση των διαπραγματεύσεων που άρχισαν βάσει του άρθρου XXIV παράγραφος 6 της ΓΣΔΕ του 1994,
            
         
         
            
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
            
            
               Άρθρο 1
            
            
               Το παράρτημα Ι του κανονισμού (ΕΚ) αριθ. 2658/87 τροποποιείται όπως αναφέρεται στο παράρτημα του παρόντος κανονισμού.
            
            
               Άρθρο 2
            
            
               Ο παρών κανονισμός αρχίζει να ισχύει τέσσερις εβδομάδες μετά τη δημοσίευσή του στην Επίσημη Εφημερίδα της Ευρωπαϊκής Ένωσης.
            
            
               Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            
            
               Βρυξέλλες, […]
            
            
               
                     Για το Συμβούλιο
               
               
                     Ο Πρόεδρος
               
            
            
               ΠΑΡΑΡΤΗΜΑ
            
            
               Με την επιφύλαξη των κανόνων για την ερμηνεία της συνδυασμένης ονοματολογίας, το κείμενο της περιγραφής των εμπορευμάτων θεωρείται ότι έχει μόνον ενδεικτική αξία, δεδομένου ότι οι παραχωρήσεις καθορίζονται, στο πλαίσιο του παρόντος παραρτήματος, από το πεδίο εφαρμογής των κωδικών ΣΟ, όπως αυτοί ορίζονται κατά τη χρονική στιγμή της θέσπισης του παρόντος κανονισμού. Όπου αναφέρονται κωδικοί ex της ΣΟ, οι παραχωρήσεις καθορίζονται με εφαρμογή του κωδικού ΣΟ και της αντίστοιχης περιγραφής, από κοινού.
            
            
                     
                        Παράρτημα 7
                           Δασμολογικές ποσοστώσεις ΠΟΕ που πρόκειται να ανοιχθούν από τις αρμόδιες κοινοτικές υπηρεσίες
                     
                     
                        (Η υπαγωγή στις εν λόγω ποσοστώσεις εξαρτάται από τους όρους που καθορίζουν οι σχετικές κοινοτικές διατάξεις)
                     
                  
               
                     
                        Κωδικός ΣΟ
                     
                  
                  
                     
                        Περιγραφή εμπορευμάτων
                     
                  
                  
                     
                        Άλλοι γενικοί και ειδικοί όροι
                     
                  
               
                     
                        Δασμολογική κλάση 16042070
                     
                  
                  
                     
                        Ποσοστώσεις για παρασκευάσματα και κονσέρβες ψαριών (με εξαίρεση τα ολόκληρα ψάρια ή τα ψάρια σε τεμάχια): --- Τόνων, παλαμίδων και άλλων ψαριών του γένους Euthynnus
                     
                  
                  
                     
                        Νέα ετήσια δασμολογική ποσόστωση 2 558 τόνων, εκ των οποίων 1 816 τόνοι χορηγούνται στην Ταϊλάνδη· το υπόλοιπο της ποσόστωσης εφαρμόζεται erga omnes, με συντελεστή 0% για τη δασμολογική ποσόστωση και συντελεστή 24% εκτός ποσόστωσης
                     
                  
               
                     
                        Δασμολογική κλάση 16042050
                     
                  
                  
                     
                        Ποσοστώσεις για παρασκευάσματα και κονσέρβες ψαριών (με εξαίρεση τα ολόκληρα ψάρια ή τα ψάρια σε τεμάχια): --- Σαρδελών, παλαμίδων ρικιών, σκουμπριών των ειδών Scomber scombrus και Scomber japonicus και ψαριών των ειδών Orcynopsis unicolor
                     
                  
                  
                     
                        Νέα ετήσια δασμολογική ποσόστωση 2 275 τόνων, εκ των οποίων 1 410 τόνοι χορηγούνται στην Ταϊλάνδη· το υπόλοιπο της ποσόστωσης εφαρμόζεται erga omnes, με συντελεστή 0% για τη δασμολογική ποσόστωση και συντελεστή 25% εκτός ποσόστωσης
                     
                  
               
                     
                        Δασμολογική κλάση 100610
                     
                  
                  
                     
                        Ποσόστωση για το ρύζι με το φλοιό του (ρύζι paddy)
                     
                  
                  
                     
                        Νέα ετήσια ποσόστωση (erga omnes) 7 τόνων, με συντελεστή 15% για τη δασμολογική ποσόστωση
                     
                  
               
                     
                        Δασμολογική κλάση 100620
                     
                  
                  
                     
                        Ποσόστωση για το αποφλοιωμένο ρύζι
                     
                  
                  
                     
                        Νέα ετήσια ποσόστωση (erga omnes) 1 634 τόνων, με συντελεστή 15% για τη δασμολογική ποσόστωση
                     
                  
               
                     
                        Δασμολογική κλάση 100630
                     
                  
                  
                     
                        Ρύζι μισολευκασμένο ή λευκασμένο
                     
                  
                  
                     
                        Αύξηση της ετήσιας ποσόστωσης 25 516 τόνων (erga omnes) στη σημερινή ποσόστωση της ΕΚ των 15, με συντελεστή 0% για τη δασμολογική ποσόστωση
                     
                     
                     
                        Εθνική χορήγηση 1 200 τόνων για την Ταϊλάνδη που θα ενσωματωθεί στη σημερινή ποσόστωση της ΕΚ των 15 για το λευκασμένο ή μισολευκασμένο ρύζι, με συντελεστή 0% για τη δασμολογική ποσόστωση.
                     
                  
               
                     
                        Δασμολογική κλάση 100640
                     
                  
                  
                     
                        Ποσόστωση για το ρύζι σε θραύσματα
                     
                  
                  
                     
                        Αύξηση 31 788 τόνων (erga omnes) στη σημερινή ποσόστωση της ΕΚ των 15, με συντελεστή 0% για τη δασμολογική ποσόστωση
                     
                  
               
         
         
            
                  
                     (1)
                  ΕΕ C,..., σ. .